Guyana Prancis

Guyana Prancis utawi Guiana Prancis inggih punika satunggil departemén dura negeri (département d'outre-mer/DOM) druén Prancis ring pasisir Segara Karibia sané magenah ring Amérika Kelod pahan kalér kangin. Guyana Prancis mawatesan sareng Samudra Atlantik ring sisi kalér, Brasil ring sisi kangin tur kelod, taler Suriname ring sisi kauh.

Sareng jimbar daratan 83.534 km2, Guyana Prancis inggih punika region pinih ageng kaping kalih ring Prancis (langkung saking sapepitu jimbar Prancis Métropolitan) tur wawengkon pinih jaba pinih ageng ring Uni Éropa. Guyana Prancis madué kepadetan krama sané sangat éndép, wantah 3,5 krama per kilométer pesagi.  Atenga saking 294.436 kramané daweg warsa 2022 meneng ring wawengkon métropolitan Cayenne. Wénten 98,9% wawidangan Guyana Prancis katekepin olih alas, makéhan inggih punika marupa wana sabeh primer. Taman Amazon Guyana, sané pinaka taman nasional pinih ageng ring Uni Éropa, ngalingkubin 41% wawidangan Guyana Prancis.

 Catetan 

 Pustaka